ليسته حكام روسيا على مدار التاريخ و فيها كل اللى حملو القاب امير نوفجورود (بالروسيه: Князь новгородский: كنێاز نوڤجورودسكى), و امير كيڤ االمعظم (بالروسيه: Великий князь Киевский: ڤيليكيێ نێاز كێڤسكى), و امير ڤلاديمر المعظم, و قيصر كل الروس وامبراطور عموم روسيا (اللغه الروسيه: Император Всероссийский,: امپيراتور ڤسيروسيسكى), من الامير روريك, امير نوڤجورود لـ الامبراطور نيكولاى التانى, اللى اطاح بيه البلاشفه بعد الثوره البلشفيه سنه 1917. اتعرفت الاراضى الشاسعه المعروفه باسم روسيا اليوم باسماء كتيره خلال العصور القديمه منها: رس (بالروسيه: Русь, نح: رس) و رس كييڤ (بالروسيه: Киевская Русь, نح: كێڤسكيا رس) بالاضافه لدوقيه موسكو الكبرى, و روسيا القيصريه و الامبراطوريه الروسيه, كمان استخدم حكام الممالك القاب كتيره و يمكن اول الالقاب كان لقب نياز (الامير) (بالروسيه: Князь), و ڤيليكى نياز (الامير الاكبر) (بالروسيه: Великий князь), و اللى الغرب بدلها لـ الدوق و الدوق الاكبر, بعدين لقب تزار (القيصر) (بالروسيه: Царь), و هوا لقب بيساوى لقب الملك او الامبراطور حتى اعتمد لقب الامبراطور (بالروسيه: Император) لقب رسمى لحاكم البلاد.